CELEX: 62015CN0645
Language: fi
Date: 2015-12-03 00:00:00
Title: Asia C-645/15: Ennakkoratkaisupyyntö, jonka Bayerischer Verwaltungsgerichtshof (Saksa) on esittänyt 3.12.2015 – Bund Naturschutz in Bayern e.V. ja Harald Wilde v. Freistaat Bayern

7.3.2016   
            
            
               FI
            
            
               Euroopan unionin virallinen lehti
            
            
               C 90/5
            
         Ennakkoratkaisupyyntö, jonka Bayerischer Verwaltungsgerichtshof (Saksa) on esittänyt 3.12.2015 – Bund Naturschutz in Bayern e.V. ja Harald Wilde v. Freistaat Bayern
   (Asia C-645/15)
   (2016/C 090/08)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bayerischer Verwaltungsgerichtshof
   
      Pääasian asianosaiset
   
   
      Valittajat: Bund Naturschutz in Bayern e.V. ja Harald Wilde
   
      Vastapuoli: Freistaat Bayern
   
      Ennakkoratkaisukysymykset
   
   
               1)
            
            
               Onko tiettyjen julkisten ja yksityisten hankkeiden ympäristövaikutusten arvioinnista 13.12.2011 annetun Euroopan parlamentin ja neuvoston direktiivin 2011/92/EU (1) liitteessä I olevan 7 kohdan c alakohtaa tulkittava siten, että se koskee myös vähintään nelikaistaisen tien leventämistä?
               Jos ensimmäiseen kysymykseen vastataan myöntävästi:
            
         
               2)
            
            
               Onko direktiivin 2011/92/EU liitteessä I olevan 7 kohdan c alakohta saman kohdan b alakohtaan nähden erityisempi säännös ja onko sitä näin ollen sovellettava ensisijaisesti?
               Jos ensimmäiseen tai toiseen kysymykseen vastataan kieltävästi:
            
         
               3)
            
            
               Edellyttääkö direktiivin 2011/92/EU liitteessä I olevan 7 kohdan b alakohtaan sisältyvä moottoriliikennetien käsite, että asian kannalta merkityksellinen tien osa on kansainvälisistä pääliikenneväylistä tehdyssä eurooppalaisessa sopimuksessa tarkoitettu liikenteen kansainvälinen pääväylä?
               Jos ensimmäiseen, toiseen tai kolmanteen kysymykseen vastataan kieltävästi:
            
         
               4)
            
            
               Onko direktiivin 2011/92/EU liitteessä I olevan 7 kohdan b alakohtaan sisältyvää rakentamisen käsitettä sovellettava tien leventämiseen, kun tien linjausta ei muuteta olennaisesti?
               Jos neljänteen kysymykseen vastataan myöntävästi:
            
         
               5)
            
            
               Edellyttääkö direktiivin 2011/92/EU liitteessä I olevan 7 kohdan b alakohtaan sisältyvä rakentamisen käsite kyseiseltä tien osuudelta tiettyä vähimmäispituutta? Jos edelliseen kysymykseen vastataan myöntävästi, onko kyseessä siinä tapauksessa oltava yhtäjaksoinen tien osa? Jos kysymykseen vastataan myöntävästi, onko vähimmäispituus suurempi kuin yhtäjaksoisen tien osan osalta 2,6 kilometriä tai – jos useiden tien osien, jotka eivät ole yhtäjaksoisia, pituus on laskettava yhteen – yhteensä 4,4 kilometriä?
               Jos viidenteen kysymykseen vastataan kieltävästi:
            
         
               6)
            
            
               Voidaanko direktiivin 2011/92/EU liitteessä I olevan 7 kohdan b alakohdan toista vaihtoehtoa (moottoriliikenneteiden rakentaminen) soveltaa kansainvälisistä pääliikenneväylistä tehdyssä eurooppalaisessa sopimuksessa tarkoitetussa taajamassa toteutettavaan tien leventämiseen?
            
         
      (1)  EUVL L 26, s. 1.